Lav et referat af nedenstående tekst:

Tekst:
Pia Tange har ikke længere tal på, hvor mange revner der er i hendes hus. Siden august har Aalborg Forsyning været i gang med at grave ud til ny kloakering på vejen foran husene, og ejerne har gang på gang forsøgt at få arbejdet stoppet, fordi deres huse slår revner. - Da jeg talte 18 revner på én dag, stoppede jeg med at tælle. Der kunne jeg ikke kapere mere. Det er frustrerende. Det er ligesom at se sit hus stå i brand, og selvom du ringer 112, er der ikke nogen, der kommer, siger Pia Tange. Aalborg Forsyning er i gang med at grave vejen op for at lægge seperat kloakering. Udgravningen begyndte tilbage i august måned, og allerede dengang begyndte flere huse at tage skade. Ingeniører mener ikke, der er fare for sammenstyrtning I dag er de oppe på fem huse, der har oplevet større eller mindre revner, siden kloakeringen gik i gang. Og beboerne har løbende haft kontakt til Aalborg Forsyning for at få stoppet arbejdet. Men det har forsyningen afslået, fordi deres egne ingeniører ikke mener, der er fare for sammenstyrtning, og fordi det ifølge byggeloven er ejerens ansvar, at fundamentet kan holde til den slags arbejde, der sker på vejen. Er det fair? - Ordet fair er meget problematisk. Vi må holde fast i, at der er en situation for den enkelte ejendomsejer og en situation for os. Vi skal overholde loven, og det skal de også, siger Ole Neerup-Jensen, distributionschef hos Aalborg Forsyning. Arbejdet risikerer at medføre uoprettelig skade Pia Tange har nu gennem sit forsikringsselskab fået en ingeniør til at kigge på sit hus og sendt hans vurdering til Aalborg Forsyning. - Det kan være forbundet med stor risiko for uoprettelige skader på ejendomme at fortsætte arbejdet i vejen på Ellehammersvej, står der blandt andet i vurderingen. Alligevel fortsætter arbejdet på Ellehammersvej ufortrødent. Ole Neerup-Jensen forklarer dog, at Aalborg Forsynings tilsyn vil samle de beboere, der er utilfredse, til et møde, hvor de kan snakke om arbejdet. Men det er ikke nok for Pia Tange. - De overhører, at mit hus ikke har særlig god bæreevne mere. Det er fuldstændig grotesk, siger Pia Tange. Hun har nu valgt at flytte sin akupunkturpraksis ud af hjemmet, så hendes klienter kan føle sig sikre.

Referat:
En gruppe husejere, der bor på Ellehammervej i Vadum, har siden august forsøgt at stoppe Aalborg Forsynings kloakarbejde på vejen.